คือมีเพศสัมพันธ์กับแฟนแล้วแฟนถอนถุงยางอันแรกออกแต่ยังไม่เสร็จ แล้วแฟนไปจับโดนน้ำหล่อลื่นแล้วก็ไปจับใส่ถุงยางอันใหม่ แล้วก็สอดใส่ จะมีโอกาสท้องไหมคะ แล้วคือประจำเดือนมา28 มิ.ย หมด 3ก.ค แล้วก็มีอะไรกันตอนประจำเดือนหมด จะท้องไหมคะ กังวนมากค่ะ
สวัสดีค่ะ การมีเพศสัมพันธ์ในรอบแรก หากใส่ถุงยางอนามัย และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ และเมื่อใช้มือไปถอดถุงยางอนามัย ก็ไม่ได้เปื้อนน้ำอสุจิอะไร ดังนั้น เมือใช้มือมาใส่ถุงยางอนามัยอันใหม่ ก็ไม่น่ามีผลทำให้โอกาสในการตั้งครรภ์เพิ่มมากขึ้นค่ะอย่างไรก็ตาม เมื่อใส่ถุงยางอนามัยอันใหม่แล้ว ได้มีเพศสัมพันธ์ต่อจนมีการหลั่งน้ำอสุจิขึ้น ก็ย่อมมีโอกาสตั้งครรภ์ได้ เพราะถุงยาง ไม่ได้ช่วยป้องกันการตั้งครรภ์ได้ 100% แต่โอกาสในการตั้งครรภ์ก็ถือว่ามีน้อยอยู่ค่ะแต่ทั้งนี้ หากประจำเดือนมาวันที่ 28 มิ.ย. แล้วได้มีเพศสัมพันธ์ในวันที่ 3 ก.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โดังนั้น โอกาสที่จะตั้งครรภ์ถือว่ามีน้อยมากมากค่ะ และโดยรวมแล้ว ก็ไม่จำเป็นต้องทานยาคุมฉุกเฉินไปค่ะ